Irok

*"Đedi muća.*"
― Irok
**Irok** je bio stara garda Huta i član Vladajućeg Saveta Huta za vreme Rata Klonova. Bio je vođa Besedi kadidže  *(ne mešati sa Hadidžom, Kraljem i ostalim Hatidžama)**.* U Savetu je sedeo sve do 15. NBJ, kada je...khm khm.... misteriozno nestao. Više ga niko nikad nije video. Zamenio/la ga je Iruk Besedi Aora, jedva je čekao/la.

## Izgled i narav

Ne samo da je bio garda stara, već je bio i podosta star. Jedan od najstarijih Huta ikada. A kakvim se poslovima bave, teško je dočekati toliku starost. I prirodnu smrt. Ovo drugo čak ni on verovatno nije dočekao. Mislim da je jedan od retkih koji je doživeo da umre od starosti voljeni Vrhovni Kancelar, jedini Hut Kancelar, Nadim (koji je samo na toj poziciji proveo 275 godina, pre toga je bio čuvar Huta, verovatno je znao mnogo tajni), zato što je bio predobar i svi su ga voleli.

Može biti da je brat, možda čak i jednojajčani blizanac/bliznakinja (da, kod njih je moguće jedino u Galaksiji da budu jednojajčani, a različitog pola, jer pol biraju sami. Oni i poneki još pripadnici pužjih rasa, kao i TransDošljaci) gorepomenutog/e Iruk Aore, mada se retko dešava. I da se rode zajedno, a i posle toga da opstanu obojica/oboje/obe. Il' se pobiju sami ili ih roditelji ubiju, ili jednostavno ne prežive oboje. Zna se da je Zavala Besedi bio brat blizanac Iruka, i ujak Durge Besedi Taja. Tako da ne verujem da im je i **Irok** bio blizanac, trizanac. A trojke su bile još neobičnije. Za preživeti. Ali samo na osnovu sličnosti imena **Irok** i Iruk, nadamo se da su to blizanačka imena, kao ..... Sijera i Tijera (poznatije kao Dvojne Zvezde), Dvi'Leci, naročito DVI'Lekinje su često bile blizanci/bliznakinje, AnGela i TanGela, takođe Dvi'Lekinje, Tija i Gija, pa zašto da ne i Solo-Skajvokeri, Leja i Luka i Džejna i Džejsen, Trilina i Milina, Marsi i Darsi, kao i Zu Pajk i Zen Pajk, donekle Žene (Epicantrix). Starija sestra im je bio Borga Besedi Diori, majka Rande Besedi Diorija i Kibic Besedija (srednje ime se obično ne padežuje, ali ako se izostavi klanovsko, kao što je on to činio, onda da).

Bio je žuto-plave boje kože, sa plavim osenčenjem tamo gde mu se koža preklapala. A preklapala se podosta. Bio je karakterističan po tome. Što je imao mnogo nabora, sala, podbradaka i "šlaufa". Debeo je bio zato što je mali, manji od proseka za Hute. Na levoj mišici je kao što vidite, imao istetoviran grb svog klana. Tako je morao svako ko je bio u Savetu.

Imao je groznu naviku da puši. I to lančano. To jest bez prestanka. Neku vrstu cigare, elektronske cigare, iako su Huti uglavnom pušili nargile.

## Istorijska ličnost

Rođen u jednom od najmoćnijih klanova - Besedi, na nepoznatoj planeti, u Hutskom Prostoru, Irok je bio jedan od najuticajnijih članova istog. A zna se kako se tamo postaje uticajan. I kako se postaje bos. to jest Kadidža.

Negde oko 21. PBJ, za vreme svegalaktičkog rata, Rata Klonova, Irok je pregovarao puštanje Zira Desažilic Ćureta, Džabinog strica/ujaka. Iz zatočeništva u Republičkom zatvoru. Pitao je Džabu, Gordža Desažilic Harpoa, gorepomenutog i goreviđenog, onog sa naočarima Huta, sestrića/bratanca Džabe (ne znam da li mu je Ziro bio deda, to se nikad ne zna), Orubu Gorensla i Marlona Kunalaka, glave drugih "porodica"  *(porodica u smislu Mafija)**,* da dogovore plan za puštanje iz "privremenog zaštitnog zatočeništva". Nisu to uradili iz lojalnosti i međusobnog pomaganja, ni iz porodične zabrinutosti, nego zato što je, kao što to obično biva sa Mafijaškim porodicama, bio njihov računovođa, koji je mogao da odvede Republikance do nekih mnogo važnih ,i još više, ilegalnih informacija (kao što je Nadim verovatno uradio), pa je bilo ili ubiti ga ili dovući ga kući.

Kada je Durak lovac na glave Kad Žeteoc uspeo da ga oslobodi, tako što je ceo Senat držao kao taoca, Ziro je stavljen pred Savet na Nul Huti. Zirović im je rekao da vrlo dobro zna zašto su ga spasili, i da je to zbog holodnevnika koji je vodio, koji je sadržao sve podatke o prljavim rabotama Huta. Irok mu je u besu odgovorio da su se premišljali da ga jednostavno ubiju. Ali, samouvereni Ziro je pihnuo na pretnje, i rekao im da ako mu se nešto desi, da će dnevnik , koji je zakopao u grobu svog oca (Džabinog dede, Gordžinog pradede), završiti na stepenicama Senata. Smestili su ga u pritvor. "Zaštitni".

## Društvena ličnost

Kasnije, rešili su malo da se zabave. Pozvali su pevaljku Saj Surla, koja im je pevala njihovu omiljenu numeru Da Hut muna. Iroku se Pavlovich pevačica jako svidela.
Surlava je ustvari bila, kao što to obično biva, potajno plaćeni ubica, i Džaba joj je naredila da ode da mu izvuče strica iz zatvora, ali, opet ne zbog porodične brige, naravno, nego da sazna gde je zakopao računovodstvenu holoknjigu, i onda da mu stricu sasuje "metke" u prsa. Pokušao je da se sakrije kod Mame Desažilic Ćure, ali ...Huti su bezdušni. Odbila ga je.

Drugi Huti to nisu znali, pa su poslali opet Žeteoca da ga ubije. Ali je zakasnio. A ovamo su se pravili naivni, kada su Džedaji Kvinlan Vos i Obi došli da ga privedu pravdi, Savet se pravio lud i rekao da ne zna ništa o njegovom bekstvu, i da je taj Žeteoc verovatno radio na svoju ruku. I da mogu da provere sve njihove ćelije. Džedaji su otišli nazad, i kada su Irok, Gardula Besedi Starija i Gordž otišli do tajnih ćelija, videli su da su stvarno prazne. Optužili su Džedaje da su im oteli zarobljenika. Ali im je Kad Žeteoc rekao da greše i da je ćelija bila hladna i prazna mnogo mnogo pre nego što su oni i došli. Naredili su Kadu da ga vrati što pre, pre nego ga se Džedaji dokopaju. Džedajima nisu rekli ništa. Ali Ziro je već dugo bio mrtav i ...ljubičast. Pored svoga oca.

Godinu dana nakon tih događaja, vidimo opet tu grupu korpulentnih Huta iz Saveta.

Dart Malj, Gospodar Sita i njegov brat/Učenik Divlji Opres, su došli sa vođom Straže Smrti, Mandalorcem Preom Vislom u odaje Saveta da zahtevaju da im se Huti pokore i da im daju Hutski Prostor , a za uzvrat...će ih poštedeti okrutne smrti. Huti su se samo nasmejali na pretnju i pustili svoju ARMIJU plaćenih ubica na njih trojicu. Ali su se malo preračunali. Nisu znali sa kim imaju posla. Džaba i Gordža su bili prisutni samo hologramski. Ali Marlon je video punu snagu napadača, kada su samo dva Zebraka i jedan Čovek bukvalno razbacali više tuceta vrhunskih koljača. Bukvalno su bacili jednog od njih na Marlona i prenerazili ga u svom tom rasulu. On i Irok su brzo shvatili gde su i brzo su se uhvatili bežanije, to jest gmizanije, dok su Siti izgurani napolje iz Saveta, ali Oruba je zakasnio. Ostavili su ga tamo, na nemilost uljezima. Nemilost je bila strašna. Isekli su mu debelu kožu na deliće.

Nekoliko meseci kasnije vidimo ga u poseti planeti Oba Dija, to jest Premijeru Lomu Pajku, istoimene rase. Opet su on i stari prijatelj Gordža, tu zajedno. Prisutni su kada Anakin i Obi pričaju o Sifo Dijasu i Silmanu, koji su tu krenuli pre deset godina da sklope savez sa Pajcima, ali ih je Duku jednog ubio, drugog zarobio. Očigledno su Huti bili na strani Djukua i Pajaca.

# Hiper svemir

Irok Besedi (https://starwars.fandom.com/wiki/Arok/Legends)

Ziro Ćure (https://starwars.fandom.com/wiki/Ziro\_Desilijic\_Tiure/Legends)

Straža Smrti (https://starwars.fandom.com/wiki/Death\_Watch)

Previsla (https://starwars.fandom.com/wiki/Pre\_Vizsla)

Papa Hut (https://starwars.fandom.com/wiki/Papa/Legends)

Gardula Starija (https://starwars.fandom.com/wiki/Gardulla\_Besadii\_the\_Elder/Legends)

Oruba Gorensla Hut (https://starwars.fandom.com/wiki/Oruba/Legends)

Gordža Desažilic Harpo (https://starwars.fandom.com/wiki/Gorga\_Desilijic\_Aarrpo/Legends)

* *Star Wars: The Clone Wars* – "Evil Plans" (First appearance) (Appears in hologram)
* *Star Wars: The Clone Wars* – "Hunt for Ziro"
* *The Clone Wars: Darth Maul: Shadow Conspiracy*
* *Star Wars: The Clone Wars* – "Eminence"
* *Star Wars: The Clone Wars* – "The Lost One"

## **Sources**

* *The Clone Wars* Episode Guide: Evil Plans on StarWars.com (content now obsolete; backup link)
* *The Clone Wars* Episode Guide: Hunt for Ziro on StarWars.com (content now obsolete; backup link)
* "50 Great Reasons to Rewatch *Star Wars: The Clone Wars* Season Three"—*Star Wars Insider* 125
* "Evil Plans" - *The Clone Wars* Episode Guide on StarWars.com (backup link) (Picture only)
* "Hunt for Ziro" - *The Clone Wars* Episode Guide on StarWars.com (backup link)
* *Star Wars: The Clone Wars Comic UK 6.25*
* *Star Wars: The Clone Wars* The Complete Season Three
* *Star Wars: The Clone Wars Magazine 9*
* *Star Wars: The Clone Wars Comic UK 6.40* (Picture only)
* *Star Wars: The Clone Wars Magazine 15* (Picture only)
* "Eminence" Episode Guide – *The Clone Wars* on StarWars.com (backup link) (Picture only)
* *Lords ofNal Hutta*

# *~~Veze iza zavese~~*

**Irok** , obrnuto od Roki, je napravljen po Rokiju, filmskom liku i stvarnoj ličnost, kojeg je često glumio Edvard G. Robinson (to jest Emanuel Goldenberg, Jevreji koji glume Italijane, na primer Vigoda), koji je glumio sa Ričardom Konteom, u filmu Kuća puna stranaca, sa sve cigarom a Marlon Hut je napravljen po Marlonu Brandu, tačnije po Vitu Korleoneu, sa sve brčićima, i zalizanom kosom, glavi jedne od pet porodica, kao što su i Huti. Vito Korleone je inače isto tako stvarna ličnost, jer je napravljen po osnivaču Mafije u Americi (koji je imao kandžu umesto ruke).

Ovaj isti glumac je model i za Poručnika Tena Divoa

# Pojašnjenja, note i reference

1. ↑ *[1] (Da, Kralj a žensko, Dvi'Lekinja, Kralj je titula irelevantno od pola)*
2. ↑ *[2] (Kao Pet porodica u Kumu, Marlon je napravljen po Marlonu Brandu)*